Πέντε χρόνια πέρασαν χωρίς τον καλό μας άνθρωπο, Θανάση Βέγγο. Σαν σήμερα το Μάιο του 2011, ο δημοφιλής ηθοποιός άφηνε την τελευταία του πνοή στην εντατική μονάδα του νοσοκομείου «Ερυθρός Σταυρός», όπου νοσηλευόταν από τον Δεκέμβρη του 2010 λόγω εγκεφαλικού επεισοδίου.

«Στη γαλέρα της ζωής μου τράβηξα άγριο κουπί», έχει εξομολογηθεί ο μεγάλος Έλληνας ηθοποιός και αν κανείς γυρίσει πίσω το ρολόι του χρόνου θα καταλάβει πως ο «φαλακρός πράκτωρ» δεν πέρασε και λίγα.

Γεννήθηκε στον Πειραιά στις 29 Μαΐου του 1926. Ο πατέρας του εργαζόταν ως δημόσιος υπάλληλος αλλά μετά τον πόλεμο εκδιώχθηκε λόγω των αριστερών του φρονημάτων.

Από μικρή ηλικία άρχισε να δουλεύει πάνω στην επεξεργασία των δερμάτων, ενώ παράλληλα έκανε και διάφορα μικροθελήματα στην γειτονιά του.

Υπηρέτησε την θητεία του ως «ανεπιθύμητος» στρατιώτης στην Μακρόνησο. Εκεί γνώρισε τον Νίκο Κούνδουρο και τα επόμενα χρόνια καθιερώθηκε στον ελληνικό κινηματογράφο.

Αυλαία στην κινηματογραφική καριέρα του Θ. Βέγγου, στο «Πέταγμα του κύκνου», του Νίκου Τζήμα.